 Markaa Somaliland intii u soo dhibtooday ee u soo halgantay ee lexejeclada ka qabtay ayaa mar walba u dulqaadata, dulqaadka ay kuwaas ku dulqaadaan ayey nabaddu ku fadhidaa, markaa waxaynu maraynaa xukuumad shan sanno la doortay oo siddeed sanno sii cago-cagaynaysa, laba sanno iyo badh Madaxweynaha iyo Madaxweyne-ku-xigeenku waxay ku fadhiyaan muddo-dhaaf, codkii lagu doortayna kuma joogaan, madaxweynaha iyo madaxweyne-ku-xigeenka marka uu wakhtigoodu dhammaado awoodaha qaar ma laha sida caalamka awoodaha waaweyn, wadamada garaadka badan ee ixtiraamaya bulshadooda, hadii wakhtigiisu dhammaado ma badali karo wasiir, heshiis caalami ahna ma geli karo, wax cusubna ma curin karo, waayo waxa uu sugayaa oo uu sii haynayaa si la iskugu soo gaadho oo dowlada dambe ee timaadaa hawlaha halkaas uga sii wado. 